paragraph_text: '''Đuro II. Gruzijski''' (gruz.: გიორგი II; oko 1054. – 1112.), iz dinastije Bagration, bio je kralj Gruzije, koji je vladao od 1072. do 1089. godine. Bio je sin i nasljednik kralja Bagrata IV. i njegove supruge Borene Alanijske. Za vrijeme svoje vladavine nije se pokazao sposobnim učinkovito odgovoriti na stalne napade Turaka Seldžuka, niti učinkovito riješiti unutarnje probleme kraljevstva. Zbog toga je bio prisiljen abdicirati u korist svog mnogo energičnijeg sina Davida IV., kojemu je bio nominalni suvladar sve do smrti 1112. godine. Također je nosio i bizantske titule kuropalat (oko 1060.) i cezar (oko 1081.)